კობალთა
კობალთა — სოფელი საქართველოში, აჭარის ავტონომიურ რესპუბლიკაში, შუახევის მუნიციპალიტეტში, შუბანის თემში. მდებარეობს სხალთის ქედის ჩრდილოეთ კალთაზე, მდინარე ჩირუხისწყლის ხეობაში. ზღვის დონიდან 1520 მ, დაბა შუახევიდან 31 კმ. შუბანიდან 2 კმ. საბჭოთა პერიოდში განვითარებული იყო მეთამბაქოეობა, მეცხოველეობა, მეკარტოფილეობა. 2014 წლის აღწერის მონაცემებით სოფელში ცხოვრობს 159 კაცი.